6 ડિસેમ્બર 1992ના રોજ અયોધ્યામાં બાબરી મસ્જિદને તોડી પાડી હતી. આ કેસમાં ગુનાહિત કેસની સાથો સાથ દિવાની કેસ પણ ચાલ્યો. ટાઇટલ વિવાદથી સંબંધિત કેસ સુપ્રીમ કોર્ટમાં પેન્ડિંગ છે. 30 સપ્ટેમ્બર 2010ના રોજ ઇલ્હાબાદ હાઇકોર્ટે આપેલા ચુકાદામાં કહ્યું હતું કે ત્રણ ગુંબજોમાં વચ્ચેનો હિસ્સો હિન્દુઓનો હશે જ્યાં હાલ રામલલાની મૂર્તિ છે. નિર્મોહી અખાડાને બીજો હિસ્સો આપવામાં આવ્યો તેમાં સીતા રસોઇ અને રામ ચબૂતરા સામેલ છે. બાકી એક તૃત્યાંશ ભાગ સુન્ની સેન્ટ્રલ વકફ બોર્ડને આપ્યો. આ નિર્ણયને તમામ પક્ષકારોએ સુપ્રીમ કોર્ટમાં પડકાર્યો છે. 9 મે 2011ના રોજ સુપ્રીમ કોર્ટે ઇલહાબાદ હાઇકોર્ટના નિર્ણય પર પ્રતિબંધ મૂકી યથાસ્થિતિ પુન:સ્થાપિત કરી દીધી હતી.